title: Entibo de Joaquín Costa
text: L'entibo de Joaquín Costa (en honor de Joaquín Costa, politico aragonés esfensor d'a politica hidraulica como motor de desembolique de Ribagorza) u entibo de Barasona (por Barasona, localidat más amanada que quedó afogada por a construcción d'o pantano) ye un entibo en o río Esera que sirve como cabecera pa o sistema de riego d'a Canal d'Aragón y Catalunya.
  
  Historia
  A construcción d'una canal de riego para a Baixa Ribagorza heba estau un prochecto ilustrau dende o sieglo XVIII, encara que nomás se podió fer en o sieglo XIX, baixo a intensa presión social d'intelectuals como Joaquín Costa y a suya Liga de Contribuyents de Ribagorza. Enguerau a la fin en 1906 como Canal d'Aragón y Catalunya, le mancaba manimenos un reservorio que permitise un fluxo constant y seguro d'augua lo que motivó demandas posteriors de una entibadera en a suya cabecera.
  
  Mientres as decadas siguients s'aprebó a lei de riegos de 1911 y se creyoron as confederacions hidrograficas en 1926, lo que cheneró o marco legal pa la construcción de l'entibo. As obras s'encetoron en 1929 y fuoron rematadas en 1932. Como en muitos entibos, se requirioron expropiacions d'alta conflictividat social, que cheneroron pleitos dica bien dentrada a decada de 1960.
  
  Mientres a Guerra Civil espanyola o Exercito Popular Republicano voló as compuertas d'a entibadera pa aturar l'avanz sublevau.
  
  O sistema posteriorment se complementó con os entibos de Santa Ana (1961) y de Sant Salvador, disenyaus pa aumentar a capacidad de regulación d'a cuenca, que desbordaba en o deschelo o volumen de Barasona.
  
  Descripción 
  L'entibo sigue a tipolochía de gravedat y tien una altaria de coronación de 99 m en una foz d'o río Esera qualas laderas i heban estau pobladas dende epoca romana.
  
  Atros usos 
  L'entibo s'usa tamién pa fins recreativas, incluyindo un camping y establimientos pa actividatz aquaticas en a suya redolada como o remo y a pesca.
  
  Lienda 
  Se diz que un mostro habita lo laco y ye parellano a una sargantana u una salamanquesa.
  
  Referencias
  
  Enlaces externos 
    Ficha en Iagua
  
  Joaquín Costa
  Joaquín Costa